        ROMÂNIA 





JUDEŢUL HARGHITA                                 
  ORAŞUL BORSEC
  CONSILIUL LOCAL
STENOGRAMA ȘEDINȚEI ORDINARE  
din data de 21 aprilie  2022
                     Ședința a fost  convocată în conformitate cu prevederile art.133(1) , art.155(1), lit.b), art.155(3), lit.b), Cap. VIII, art.196(1), lit.b) din Ordonanța de Urgență nr.57/2019 privind Codul Administrativ, iar materialul  ședinței a fost pus la dispoziția consilierilor cu respectarea prevederilor art.134(4), lit.d) prin E-mail . 


         Președintele ședinței ,   prezintă proiectul ordinei de zi , supus la vot a fost  aprobat cu unanimitate de voturi.  



  Se supune la vot  stenograma ședinței   din data de 31 martie     2022.

      
                                 Nefiind   obiecțiuni ,  a fost aprobat cu unanimitate de voturi.

Se trece la discutarea proiectelor de hotărâri
                             1. Adoptarea unui proiect de hotărâre cu privire la trecerea în domeniul privat al orașului a  unui  imobil, teren intravilan,   și  intabularea acestuia 
                           2.  Adoptarea unui proiect de hotărâre cu privire la   decontarea navetei cadrelor didactice 
                             3. Adoptarea unui proiect de hotărâre cu privire la     reactualizarea   Devizului  General și  a  indicatorilor tehnico  economici pentru proiectul ”Demolare clădiri, construcții locuințe  sociale noi în orașul Borsec, județul Harghita ” 
                           4.  Adoptarea unui proiect de hotărâre cu privire la    reactualizarea   Devizului  General și  a  indicatorilor tehnico  economici pentru proiectul ” Restaurare și consolidare clădire din cadrul ansamblului Balnear 7 Izvoare casa de cultură ” în stațiunea turistică Borsec, județul Harghita                         

                           5. Adoptarea unui proiect  de hotărâre cu privire la predarea către Ministerul Dezvoltării Lucrărilor Publice si Administrației prin Compania Națională de Investiții “C.N.I.” S.A.,  pe baza de protocol, a amplasamentului  situat în loc. Borsec, str. 7 Izvoare , FN,  jud. Harghita și asigurarea condițiilor în vederea realizării obiectivului de investiții “Bazin de înot, oraș Borsec, județul Harghita ”
Ordinea de zi a fost suplimentat cu trei proiecte și anume:




6. Adoptarea unui proiect  de hotărâre cu privire la  aprobarea execuției bugetelor  pe trimestrul I al anului 2022



7. Adoptarea unui proiect de hotărâre cu privire la aprobarea  depunerii cererii de finanțare  prin „Programul Național de Investiții Anghel Saligny” și a devizului general estimativ pentru obiectivul de investiții ” Dezvoltare rețea inteligentă de distribuție gaze naturale în orașul Borsec, județul Harghita ”



8. Adoptarea unui proiect de hotărâre cu privire la  aprobarea  proiectului integrat  POR/2018/13/13.1/1/7 – Axa prioritară 13 - „Sprijinirea regenerării orașelor mici și mijlocii”, Prioritatea de investiții 9b – „Oferirea de sprijin pentru revitalizarea fizică, economică și socială a comunităților defavorizate din regiunile urbane și rurale”, Obiectivul specific 13.1 – „Îmbunătățirea calității vieții populației în orașele mici şi mijlocii din România  și a cheltuielilor aferente acestuia
                             Fiecare proiect a fost prezentat în detaliu consilierilor și a fost arătat faptul că , a fost acordat și avizul de aprobare a documentațiilor.


Supus la vot fiecare proiect în parte a fost aprobat cu unanimitate de voturi de către consilieri. 



Proiectul de hotărâre nr.38/2022, a fost aprobat cu 9  voturi pentru 
Proiectul de hotărâre nr.39/2022, a fost aprobat cu 9  voturi pentru
Proiectul de hotărâre nr.40/2022, a fost aprobat cu 9  voturi pentru



Este prezentat faptul că, prețurile la materialele de construcții, servicii au explodat , iar creșterile de prețuri au generat creșterea sumelor neeligibile din cadrul proiectelor. Fără ajustarea costurilor,  o dată scoase lucrările la licitație publică nu vom găsi executant.




Sunt purtate tratative pe plan ministerial în vederea găsirii unei soluții ca , diferențele de  bani  să fie finanțate din bugetul de stat pe motiv că, sunt instituții publice care nu își pot asuma cheltuielile neeligibile.
Proiectul de hotărâre nr.41/2022, a fost aprobat cu 9  voturi pentru
Proiectul de hotărâre nr.42/2022, a fost aprobat cu 9  voturi pentru



Prima dată se dorea ca investiția ” Bazin de înot” să fie realizată vis a vis de vila Riky, lângă baza de tratament . În urma măsurătorilor efectuate s-a constatat că suprafața de teren liberă nu este de ajuns pentru realizare și s-a găsit suprafața adecvată vis a vis cu pârtia de schi. 




Este arătat faptul că, pe lista sinteză a subprogramului ”Bazine de înot” aprobată prin Ordinul M.D.L.P.A. nr.418/18.03.2022,
orașul Borsec figurează cu realizarea  acestei investiții. Procedural urmează predarea amplasamentului pentru CNI  o suprafață de 4.884 mp, din Cartea funciară  identificată sub nr. 52096, nr. top. 52096 si liber de orice sarcini, în vederea și pe perioada realizării de către „C.N.I.” – S.A. al obiectivului de investiții “Bazin de înot, oraș Borsec, județul Harghita ” precum și  asumarea asigurării  finanțării de către  Unitatea Administrativ Teritorială al  orașului  Borsec, a cheltuielilor pentru racordurile la utilități (electrică, apa, canal, gaz sau alt tip de combustibil utilizat etc.);  asigurarea , în condițiile legii, suprafețele de teren necesare pentru depozitarea și organizarea șantierului precum și  menținerea  destinației obiectivului realizat și întreținerea cestuia  pe o perioada de minim 15 ani; 




Se arată faptul că , activitatea în sine nu va fi rentabilă, dar merită entru elevi care pot face în cadrul orelor  de sport, înot. Pentru astfel de activități educaționale pot fi încheiate contracte și cu unității școlare din zonă.

Proiectul de hotărâre nr.43/2022, a fost aprobat cu 9  voturi pentru
Proiectul de hotărâre nr.44/2022, a fost aprobat cu 9  voturi pentru
Proiectul de hotărâre nr.45/2022, a fost aprobat cu 9  voturi pentru



S-a adoptat Hotărârile nr.38-45/2022
DIVERSE:



 Se discută probleme generale de gospodărire a localității 

· proxima dată de începere a lucrărilor  pe strada Mesteacănului ( infrastructură apă, canalizare)

· realizarea trotuarului pe strada Gh.Doja
· Reabilitare termică a clădirilor rezidențiale multifamiliale, blocuri

· dotarea sălii de sport

· micșorarea porții de la terenul sport ”Kerek

· acordarea unui ajutor financiar pentru Asociația de schi Borsec

                       Directorul de la S.C. Romaqua Prest SA, a comunicat faptul că, în cel mai scurt timp posibil vor începe lucrările pe strada Mesteacănului.




A fost arătat faptul că, prin proiectul tehnic realizat , valoarea trotuarului de pe strada Gh.Doja se ridică la suma de 5,3 milioane lei +TVA. Din acest considerent nu a fost semnată preluarea documentației, trebuie văzut amănunțit ce lucrări sunt necesare și de unde a reieșit o  sumă așa de mare.




La reabilitare termică exista o posibilitate de a intra în program cu un bloc de pe strada Topliței A1. În urma unor înțelegeri prealabile de care primarul din Ditrău, Toplița și Gheorgheni nu au ținut cont nu se va depune cerere de finanțare în cadrul acelui program. În cursul anului 2022 se va începe reabilitarea termică a blocului din strada Pietrii Bl.E3 din surse proprii, buget local . Lucrările vor fi  plătite 80% instituția publică, 20% proprietarii de apartamente cu posibilitate de plată în rată pe o perioadă de 2 ani. 



Poate că, este și mai bine așa , pe motiv că, proiectul actual cuprinde 100% finanțare și include și acoperișul, iar celelalte proiecte nu aveau incluse acoperișurile  iar proprietarul trebuia să achite 20% din costuri. 




Acordarea unui ajutor financiar pentru Asociația de schi Borsec poate fi realizat în două condiții: 1 prin program  conform legislației sportului 






 2 prin organizare de evenimente sportive în colaborare unde o parte de cheltuieli pot fi achitate conform contractului din bugetul local.





Se poartă discuții cu privire la lansarea proiectelor pentru culte mai repede de venirea toamnei,  pentru a avea timp de procurare a combustibilului necesar.
                 Nefiind alte probleme de discutat, ședința se declară închisă.

                 Drept pentru care s-a încheiat prezentul proces verbal spre cele legale.
        SECRETAR GENERAL ,



            PREŞEDINTELE ŞEDINŢEI,
    Moldován Kémenes Ildikó Anna  


                      Bayka Gyula
